Diari Oficial de la Generalitat Valenciana


Sumari del DOGV 8322, del 21-06-2018 (2018/5725)

Notificació de la sentència dictada en el procediment ordinari número 1051/2016.
--------------------------------------------------------------------------------

### Dades del document

Número de DOGV
:   8322

Data del DOGV
:   21-06-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/5725


Organisme emissor
:   Juzgado de Primera Instància Número 4 de Dénia

Tipus de document
:   Edicte

Notificació de la sentència dictada en el procediment ordinari número 1051/2016. [2018/5725]  
Procediment: procediment ordinari número 1051/2016.  
En aquest procediment seguit a instàncies de Desamparados Ferrer Pérez i José Antonio Rivas Pardo contra herència jacent de Melchor Luis Baeta Serrano i Pilar Baeta Serrano, s'ha dictat la Sentència 18/2018, de data 22 de gener de 2018, que, en extracte, diu literalment el següent:  
  
«Sentencia número 18/2018  
Jutge que la dicta: Ana Verdejo López.  
Lloc: Dénia.  
Data: 22 de gener de 2018.  
Part demandant: Desamparados Ferrer Pérez i José Antonio Rivas Pardo.  
Advocat: Matilde Calabuig París.  
Procurador: Esteban Giner Moltó i Esteban Giner Moltó.  
Part demandada: herència jacent de Melchor Luis Baeta Serrano i Pilar Baeta Serrano.  
Advocat: Jaime Delgado Pérez Iñigo.  
Procurador: Rosa María Ballester Rodríguez.  
Objecte del judici: ordinaris.  
Ana María Verdejo López, magistrada jutgessa del Jutjat de Primera Instància número 4 de Dénia i el seu partit, he vist aquestes actuacions de judici ordinari seguides davant d'aquest jutjat, assenyalades amb el número 1051/2016 a instàncies de Desamparados Ferrer Pérez i José Antonio Rivas Pardo, representats pel procurador Esteban Giner Moltó contra l'herència jacent Melchor Luis Baeta Serrano, declarat en rebel·lia processal i contra l'herència jacent de María Pilar Baeta Serrano, representada per la procuradora Rosa María Ballester Rodríguez.  
  
Dispositiva  
Estime la demanda formulada per Desamparados Ferrer Pérez i José Antonio Rivas Pardo, representats pel procurador Esteban Giner Moltó contra l'herència jacent de Melcior Luis Baeta Serrano, declarat en rebel·lia processal, i contra l'herència jacent de María Pilar Baeta Serrano, representada per la procuradora Rosa María Ballester Rodríguez, i en conseqüència declare:  
1. Que Desamparados Ferrer i José Antonio Rivas Pardo són propietaris, a parts iguals indivises, de l'habitatge situat a Dénia, carrer de Moixent, número 3-2 I, finca número 15.371 del Registre de la Propietat número u de Dénia, per haver-la adquirit del propietari anterior i titular registral Melchor Luis Baeta Serrano, per mitjà d'un document privat de compra de data un de desembre de 1969.  
2. Declare la nul·litat de la inscripció de domini en el Registre de la Propietat número u de Dénia que apareix, en relació a la finca registral número 15.371 a favor de María Pilar Baeta Serrano.  
3. Dispose la inscripció del dret de domini a favor dels actors Desamparados Ferrer Pérez i José Antonio Rivas Pardo sobre la finca registral número 15.371 del Registre de la Propietat de Dénia.  
Tot això amb expressa condemna en costes als declarats en rebel·lia processal (herència jacent de Melchor Luis Baeta Serrano) i sense fer condemna en costes a la part aplanada (herència jacent de María Pilar Baeta Serrano).  
Aquesta sentència pot ser recorreguda en segona instància davant de la Audiència Provincial d'Alacant, per mitjà de la interposició de recurs d'apel·lació.  
Aquesta és la meua sentència, de la qual cal portar un testimoniatge a les actuacions corresponents, que pronuncie, mane i firme.»  
  
Publicació. Donada, llegida i publicada ha sigut l'anterior sentència, per la magistrada jutgessa, Ana María Verdejo López, la qual la va dictar mentres celebrava audiència pública en el mateix dia de la seua data. En done fe.  
I atés que la persona demandada, herència jacent de Melchor Luis Baeta Serrano, es troba en parador desconegut, s'expedeix aquest edicte a fi que li valga de notificació de forma deguda.  
  
Dénia, 18 de maig de 2018.- La lletrada de l'Administració de justícia: Dunia María Valero Morant.